STV3090

Kort om emnet

I dette emnet skal du anvende kunnskap du har tilegnet deg gjennom statsvitenskapstudiet, ved å foreta en selvstendig analyse av en selvvalgt problemstilling. Emnet vil gi deg anledning til å praktisere akademisk skriving, samt innhenting og bearbeidelse av data, og bruk av Universitetsbiblioteket. Seminarene skaper en arena for faglig diskusjon og støtte i arbeidet med bacheloroppgaven.

**Kunnskaper**

Du har

* kjennskap til hovedområdene innen statsvitenskap, samt til vesentlige analyseverktøy og teknikker
* innsikt i grunnleggende krav til vitenskapelig fremstilling og argumentasjon

**Ferdigheter**

Du kan

* formulere presise og faglig interessante problemstillinger forankret i statsvitenskapelig litteratur
* planlegge og gjennomføre en vitenskapelig undersøkelse som er tilpasset et spesifisert format
* rapportere resultater fra vitenskapelige undersøkelser i tråd med vitenskapelige kriterier
* du kan presentere problemstillinger og analyseopplegg både muntlig og skriftlig
* du kan kommentere andres analyseopplegg og motta kommentarer på eget arbeid
* du kan delta i en faglig diskusjon

**Generell kompetanse**

* Du har kjennskap til forskningsrapporters sjangerkrav og evne til selv å forfatte og strukturere faglige tekster
* Du har god kjennskap til betydningen av vitenskapelige verdier som åpenhet, rasjonalitet, presisjon og etterrettelighet
* Du kan skille mellom kunnskap og meninger
* Du har utviklet etisk bevissthet om problemer som kan oppstå i forskning og ved bruk av forskningsresultater
* Du har god kjennskap til grunnregler for redelighet i forskning og faglig fremstilling